
Der  gik  én  Gang  et  Sagn  i  Folkemunde. 
Jeg  vil   fortælle  det,    som  jeg  har  hørt  det. 

I  det  forsmædelige  Herrens  Aar  Anno  1659,  da 
Fjendens  Haand  ligger  tungt  over  Danmarks  ganske 
Rige  og  søger  at  lægge  det  øde,  staar  en  Skildvagt 
Onsdagaften  den  tiende  Februari  i  den  svenske  Lejr, 
Karlstad,  paa  Bakkekammen  ved  Brønshøj  og  varmer 
sine  Hænder  ved  Vagtilden. 

Han  er  ung  og  skægløs;  han  holder  sit  Hoved 
højt  løftet  og  lytter  spændt  ud  i  Natten. 

Han  farer  sammen. 

«Wer  da?»   raaber  han. 

Der  er  ingen. 

Kulden  knuger  Folk  og  Fæ,  og  Stilheden  er  saa 
stor,  at  man  hverken  hører  Mennesker  eller  Kvæg 
røre  paa   sig. 

Der  er  ikke  ét  Fodtrin. 

Sneen  Hgger  fast  henover  Landet  og  sluger  al 
Slags  Lyd,  og  ingen  Vej  eller  Sti  kan  findes  udover 
Markerne.      Ikke  én  Gang  Kongevejen. 

Ingen  Ladeport  slaaes  i,   ingen   Dør  knirker. 

«Wer  da?s   raaber  han. 

Der  er  stadig  ingen,  som  svarer. 

Ingen  Hund  gør,  og  ingen  Hest  vrinsker,  der  er 
kun  langt  borte  et  Barn,  som  græder. 

De,  der  endnu  kunne  redde  sig  saavidt,  ere  tyede 


ind  i  Husene  og  have  alle  slaaet  stærkest  Slaa  for 
deres  Døre. 

Det  er  for  intet  at  regne,  da  de  fleste  Bønder- 
gaarde ere  jevnede  med  Jorden,  Taget  revet  ned  over 
Bøndernes  Hoveder,  og  Folkene  jagede  ud  i  Skovene, 
hvor  de  kunne  sulte  og  fryse  ihjel,  som  de  kunne 
bedst,  for  den  svenske  Konge  og  de  svenske  Offi- 
cerer skulde  jo  alle  bj^gge  deres  Huse  i  den  svenske 
Lejrstad,   Karlstad. 

Æg3"ptens  Mørke  ruger  over  Danmarks  Rige,  og 
Guds  Natteraulm  breder  sig  baade  over  Sjælland  og 
Skaane. 

Det  Mulm  er  sort  som  Beg  at  se  til,  ja,  saa 
sort,  at  man  ikke  kan  øjne  den  allermindste  Stjerne 
—  ikke  én  eneste ! 

Men  i  den  Kulde  og  i  det  Mørke  lider  det  dan- 
ske Folk  svar  Nød  og  Pine. 

Kanhænde  er  det  fra  én  af  Skovene  det  lidet 
Barn  græder? 

Han  ser  kun  lige  frem  for  sig  i  fire  Skridts  Af- 
stand knapt,  men  han  ved,  at  de  stærke  Jordvolde 
strække  sig  rundtom  ham  og  seks  Alen  brede,  dybe 
Grave  med  Pallisader,  og  det  er  altsammen  Erik 
Dahlbergs  store  Værk  og  Berømmelse. 

Han  har  skaff'et  tilveje  de  brede,  skarpe  Øxer, 
for  Pallisader  maa  hugges  om. 

Sprærgbetarder  og  Granater  er  der  fuldt  op  af 
og  ikke  mindre  af  Stormstiger  og  Murbrækkere. 

Alt  er  tilrede.  Mange  Baade  er  der  ligeledes 
sørget  for,  hvis  Københavns  Havn  skulde  være 
aaben,  og  hvis  der  er  Is,  er  der  ogsaa  Baade  med 
Hjul  under. 

Man  kan  køre  med  dem,  og  de  kunne  kastes 
hen  over  Vaagerne. 

Alt  har  Erik  Dahlberg  tænkt  paa,  og  den  Masse 
Tømmer    have   de   sjællandske  Bønder  Fod  for  Fod 


møjsommeligt  og  under  Mishandlinger  og  Trudsler, 
under  Piskeslag  og  løftede  Kaarder  og  Pistoler 
maattet  slæbe  til  Kong  Karls  Lejr  i  Karlstad. 

Saadan  er  det  altid,   naar  Fjenden  raader! 

Nu  har  man  kun  at  vente,  til  Tiden  er  inde. 

Derfor  er  der  saa  stille,  —  medens  Feltkanonerne 
oppe  paa  Bastionerne  vende  Mundingerne  ud  mod 
Landets   Børn. 

De  tie  ogsaa  kvær  endnu  en  stakket   Stund! 

«Saa  stille,  som  nu  Fjenden  staar, 
Saa  træsk  han  her  om  Natten  gaar. 
Han  prøver  Isen  sig  til  Gavn. 
O,  tag  dig  vare,   København !» *) 

I  Karlstad  staar  Skildvagten  stadig  og  lytter  og 
varmer  sine   Hænder  ved  Vagtilden. 

Der  er  Brænde  nok  at  tage  af,  det  har  de  for- 
huggede, sjællandske  Skove  faaet  at  føle. 

Den  ringe  Brønshøj  Kirke  er  kommet  med  inden- 
for Karlstads  Volde,  men  hvad  skal  det  Gudshus 
ogsaa  gøre  der? 

Det  er  blevet  Fjendens  Tøjhus,  og  i  Koret  og  ved 
Højalter  ligger  sammenhobet  alt  det  Krudt,  der  skal 
brændes  af  mod  København. 

Og  den  hellig  Krist  paa  det  lidet  Billede  ser  fra 
sit  Kors  med  det  sorrigfulde  Ansigt  under  Torne- 
kronen ned  paa   al  denne  Vederstyggelighed: 

At  tvinge  et  andet  Folk  med  Vold  og  Mord  og 
Brand  ind  under  sin  Vilje! 

Det  Gudshus  har  tabt  sit  Mæle,  det  har  ingen 
Klokker  mere,  og  Sjællands  Kirker  i  Miles  Omkreds 
ere  allesammen  stumme,  for  Kong  Karl  har  voldelig 
taget  dem  ned  og  ladet  Guds  hellige  Kirkeklokker 
omstøbe  til  Kanoner. 


Wallensbecks  -^Daglige  Tegnebog' 

Et  saadant  skændigt  Hærværk,   som   det  er! 

For  der  kan  hverken  ringes  til  Højmesse  eller 
til  Aftensang  eller  til  Ottesang  for  de  stakkels,  for- 
pinte Sjællandsfarer. 

Skildvagten  hører  kun  Lyden  af  den  faldende 
Sne. 

Den  drj^sser  ned  rundtom  ham,  den  drysser 
ustanseligt,  og  Nordenvinden  pisker  ham  i  Ansigtet. 

Han  staar  paa  Lejrens  højeste  Punkt,  og  dér, 
bag  hans  Rj'g  mod  Sydost,  der  ruger  et  vældigt 
Mørke. 

Men  han  vender  stadig  Ryggen  til  det.  Her  i 
Karlstad  er  han  omringet  af  en  hel  Hær,  af  flere 
tusinde  bevæbnede  Mænd,  og  dog  ser  han  endnu 
intet  levende  røre  sig  uden  hans  egen  sorte  Skygge. 

Den  bevæger  sig  langsomt  paa  den  Brædevæg, 
som  er  rødligt  beskinnet  af  Vagtilden. 

Bøjer  han  sig  ned  over  Baalet,  bøjer  den  sig 
ogsaa,   rejser  han  sig  igen  op,  gør  den  ligesaa. 

Strækker  han  sin  Haand  frem,  peger  Skj^ggen 
ud  mod  det,  der  er  bag  hans  Ryg,  som  om  den 
truer    ad    ham  og  vil  faa  ham  til  at  vende  sig  om. 

Han  bliver  tilsidst  uhyggelig  tilmode  ved  at  være 
alene  med  sin   Skj^gge. 

Alt  Landet  er  som  uddød,  kun  i  den  Skygge  er 
der  Liv. 

Hævneren !     Hævneren !     Hævneren ! 

Er  det  hans  onde  Aand,  er  det  hans  onde  Sam- 
vittighed,  der  sniger  sig  om   ham  her  i   Mørket? 

Har  alt  det  faaet  Liv,  der  saa  længe  har  pint 
og  plaget  ham?  Alt  det,  han  Dage  og  Nætter  har 
tænkt  og  følt,  alt  det,  han  har  svoret  og  udpønset? 

Hans  Lyster  og  Begærligheder,  have  de  da  alle- 
sammen sammenrottet  sig  mod  ham?  Han  ser  dem, 
hvor  han  saa  vender  Øjet  hen.     De  skære  Ansigter 


og  vrænge  ad  ham  lig  utallige,  ondskabsfulde  Djævle, 
der  haane   og  spotte  ham. 

Det  er  ti  slet  Aften. 

Nej !     Han  vil  ikke  vende  sig  om ! 

Det  er  grufuldt  at  se  Mørket,  naar  det  dækker 
det,  vi  ikke  tør  se  ind  i  Øjnene. 

Men  hvad  hjælper  det,  at  man  ikke  ser,  naar 
man  alligevel  ved,  det  er  derinde  i  Mørket? 


Wer  da?3 
Der    er    nogen,    han    raaber  an,    og  han 
farer  selv  sammen  derved,  saa  pludseligt  kommer  det. 

«Gut  Freund !» 
svarer  Erik  Dahlberg  og  ler  sagte. 

Hans  Røst  lyder  som  langt  borte  fra. 

«Kan  Ni  inte  långre  skilja  van  från  fiende?» 
spørger  han,  gaar  om  bag  Skildvagtens  Ryg,  stanser 
for  og  ser  ud. 

«Var  det  Ijust,  kunde  man  hårifrån  se  sig  så 
vida  omkring»,  siger  han.  <iJag  kunde  då  se  både 
Kopenhamn,  Roskilde,  Kalvebodstrand  och  Øresund. 
Kanhånda  jag  också  kunde  skymta  Skåne.  Nu  ser 
jag  endast  några  Ijus  i  Kopenhamn.  Dår  år  just 
inte  så  många  af  dem.      Kan   Ni  råkna  ljusen?> 

«Nej!» 
siger  Skildvagten. 

Han  vender  sig  ikke  om. 

«Hvarf6r  inte?» 

«Nej!» 

«Når  jag  be'r  Er?» 

«Nej!» 

«År  Ni  m6rkrådd?»  spørger  Erik  Dahlberg.  «Det 
skickar  sig  inte  for  en  krigsman.  Jag  sager:  Gudi 
vare  lof  for  det  djupa  mørkret,  så  kunna  vi  sven- 
skar  så  tryggt  bedrifva  alla  mdrkrets  gårningar.    Och 

nu    ha'   vi    danskorna   i  fållan!     Nu  ta'   vi  dem   och 
deras  kung  och  riket  med  på  kopet!'' 

Der  gaar  en  Stund,  og  Sneen  bliver  ved  at  falde. 
Saa  vender  Erik  Dahlberg  sig  igen  om  og  gaar  raskt 
hen  til  Skildvagten. 

Han  ser  ham   skarpt  an. 

«Arvid  Rose  till  Stenholt,  sag  mig  nu  ån  en 
gang:  Huru  gick  det  till  allt  det,  Ni  vet,  mellan 
kung  Fredrik  och  Er?» 

Da  stoder  Arvid  Rose  Musketten  haardt  ned 
mod  Jorden  og  svarer: 

«Det  var  det  Stenholt  Gods. 

«Ja,  jag  minns,  det  var  Stenholt  gods,  och  det 
var  Eder  egendom  ?» 

«Det  er  min  Ejendom,  og  Død  og  Ulykke  times 
dem,  der  tog  den  fra  mig!  Dér  er  jeg  født  og  op- 
vokset, og  min  Far  før  mig.  Vi  har  levet  der  alle 
vore  Dage  og  tænkte  at  lukke  vore  Øjne  der,  og 
saa  ragede  Knud  Broe  det  gamle  Dokument  frem, 
og  saa  gav  Kongen  ham  Medhold,  og  jeg  blev  hjem- 
løs jaget  ud  af  mit  Fædrenebo  som  en  Hund!» 

«Det  var  illa,»  siger  Erik  Dahlberg.  <:Och  dår- 
fore  blef  Ni  kung  Karls  man?^ 

«Jeg  vil  have   Hævn!» 
svarer  Arvid   Rose. 

<;Kanhånda  Ni  ville  ge  Eder  sjals  salighet  for 
Stenholt  gods?» 

«Jeg  vil  have   Hævn!» 
svarer  Arvid   Rose. 

■Jag  har  hort  det,  >  siger  Erik  Dahlberg.  «Men 
hur  år  det?  Jag  tycker  mig  ha'  hørt,  at  Ni  hade  en 
hjårtanskår,  en  liten  fåstmo?  År  hon  nu  inte  dår,> 
han  peger  ud,   «i   Kopenhamn?^ 

«Nej.  Hun  er  hos  sin  Moster  i  Jylland.  Den 
Jomfru  er  ikke  mere  min  Hjertenskær;  hun  holdt 
med  ham,   hun  er  Knud  Broes  Søster. > 

«Hår  år  kallt,»  siger  Erik  Dahlherg,  '<jag  ryser, 
som  om  jag  hade  frossan.  I  en  sådan  kold  —  nej, 
i  dess  fotspår  vill  jag  minsann  tro,  att  det  inte  våxer 
någon  rosenblorama.  Nu  går  jag  till  kunglig  Maje- 
ståt!> 

Sneen  bliver  ved  at  falde  mod  Jorden,  og  han 
er  igen  alene  med  sin  Skj^gge. 

Hvad  vil  den?  Hvad  har  den  her  at  gøre?  Den 
ér  der,  hvor  han  saa  vender  og  drejer  sig  hen. 
Den  forfølger  ham,  og  han  kan  ikke  jage  sit  Sværd 
igennem  den. 

Arvid  Rose  frj^ser  lige  ind  i  Sjælen,  for  det  er 
en  Kulde,   der  gaar  gennem  Marv  og  Ben. 

Is-  og  Sneørkenen  breder  sig  om  ham,   og 

«Hvor  kan  man  plukke  Roser,  hvor  ingen  Roser  gro?>> 

Frosten  ødelægger  alt  spirende  Liv,  ja  selv  Kor- 
net og  Frøet  i  Jordens   Skød  kan  Frosten  naa. 

Hvad  havde  han  mere  med  den  Jomfru  at  gøre? 
Hun  var  Knud  Broes  Søster,  hun  var  medskyldig  i 
Rovet.  Han  havde  straks  revet  hende  ud  af  sit  Sind 
og  sin  Tanke. 

Det  lidet  Barn  græder  ikke  mere. 

Døden  har  lullet  det  i  Søvn  og  stanset  dets 
bittre  Graad. 


«T^  unglig  Majeståt!» 

X^  siger  Erik  Dahlberg  og  gaar  ind  for  Kong 
Karl.  ^Jag  ansvarar  for  den  mannen,  ty  han  hatar 
så  fasansvårdt,  att  jag  ryste  till  dårvid,  och  slikt 
gudalost  hat  har  stor  makt.» 

«Då  har  jag  dock  hort  talas  om  en  makt,  som 
var  starkare  åndå!»   svarer  Karl  Gustav. 

«Den  finns  i  alla  fall  inte  hos  honom,»  siger  Erik 
Dahlberg.  « Arvid  Rose  lefver  visst  inte  i  kår- 
lekens  rosengård.  Val  år  han  ung,  men  han  år 
redan  fuU  af  etter  och  forgift.  Han  år  begårlig  efter 
egendom.  Han  har  endast  kårlek  till  penningar 
och  gods.  Kunglig  Majeståt!  Blifve  alla  skåningar 
så  lått  krigsbyte,>  —  Erik  Dahlberg  ler,  —  «så  år 
det  mycket  bra  folk.)^ 

«Och  voro  de  åfven  de  hårdaste  halsar,  ^  Kong 
Karl  slår  i  Bordet,  «jag  skall  tvinga  dem,  de  skå- 
ningarna,  efter  min  kungliga  vilja!  Jag  vill  trampa 
ner  dem  så  att  danskt  folk  aldrig  mera  kan  lyfta  huf- 
vudet  ofver  i  Skåne,  och  jag  vill  trampa  ner  danskt 
folk  hår  på  denna  sidan,  så  att  jag  blifver  herre  Ofver 
hela  Øresund.  Danskorna  skola  krossas,  och  deras 
spår  utslåtas  från  jorden !:» 

«Så  her  jag  kunglig  Majeståt  inte  forglomma 
att  gifva  Arvid  Rcise  den  Jesu  Orden. » 


14 


Karl  Gustav  ler  sagte: 

«Han   skall  få  den  Jesu   Orden. »*') 

«Och  det  Stenholt  gods,  som  Kung  Fredrik  tog 
från  honom?»   siger  Erik  Dahlberg. 

Og  så  tilføjer  han: 

«Knud  Broe,  som  fick  det,  haller  till  med  Gon- 
gerne.» 

Han  siger  det  sagte,  men  det  naar  alligevel  Kon- 
gens Øre. 

«Nu  år  det  tid,  Erik  Dahlberg !»  raaber  han, 
springer  op  og  slaar  paa  Sværdet.  «Eljest  komma 
Brandenburgarne!  Stå  de  kejserlige  inte  redan  i 
Jutland?  Och  rusta  Hollåndarne  inte  igen  en  ny 
flotta?  Men  vi  vilja  komma  dem  i  forvåg!  I 
natt  ta'  vi  Kopenhamn,  det  befallar  Konungen! 
Herre  ofver  Danmark!  Herre  ofver  hela  Norden, 
och  Malmo  —  Nordens  hufvudstad  vid  sundet!  Så 
år  min  kungliga  vilja!  Åstad  till  Valby  backe, 
Erik  Dahlberg!  Och  skall  jag  dårifrån  tacka  dan- 
skorna  for  det  vålkomstbål,  de  for  min  skull  an- 
tande  den  11.  augusti,  då  de  brande  forståderna ! 
Jag  skall  tånda  dem  ett  bloss,  som  de  inte  skola 
gl6mraa!» 


*)  Stiftet  af  Kong  Karl  lige  forinden  som  Tapperheds- 
belønning. 


«^^7^er  da?^   raaber  Arvid  Røse. 
VV     «Gut  Freund  !>   svares  der. 

<;Hvem  er  du?>' 

«En  af  de  Solbjerg  Bønder.  —  Hvem  er  du?» 

«Hvad  gør  du  her?»   spørger  Arvid  Røse. 

«Hvorfor  spørge?  Jeg  er  én  af  de  Solbjerg  Bønder, 
som  er  knæktede  til  at  køre  Ægt  til  Lejren.  Som  Last- 
dyr har  vi  trællet,  og  som  Lastdj^r  bliver  vi  mis- 
handlede. Vi  kan  nok  misunde  vort  eget  Kvæg, 
som   det  nu  ligger  og  kreperer  ude  i  Skovene. » 

Der  bliver  stille  en  Stund,  saa  siger  Bonden 
lavt  og  drejer  Huen   mellem   Hænderne: 

«Hvad  gør  en  Skaaning  i   Svenskekongens  Lejr?» 

«Det  maa  jeg  vel  selv  bedst  vide.  Jeg  har  mine 
Grunde,  men  det  kommer  ikke  dig  ved.^ 

«Saa  véd  jeg  Besked, ?.  siger  Bonden.  «I  er  en 
Gønge,   Arvid   Røse.» 

Skildvagten   taber  sin   Musket. 

«Du  kender  mig?>   hvisker  han  forfærdet. 

«Gør  ikke  noget,  Arvid  Røse.  I  har  eders  Ærinde, 
ligesom  jeg  har  mit.» 

«Hvad  er  det?5>   spørger  Røse. 

«Det  kommer  ikke  jer  ved,^   svarer  Bonden. 

Han  tier  igen  og  ser  længe  paa  ham.  Saa 
spørger  han  med  ét: 

<Har  I  set  Helhesten ?■> 

«Nej.> 

«I  ser  saadan  ud.^^ 

<Har  du  set  Helhesten ?>  spørger  Skildvagten  og 
gyser. 

<Nej,  men  i  en  saadan  Nat  maa  han  være  ude. 
For  her  er  Landet  snart  at  ligne  ved  en  Kirke- 
gaard. Gud  give  for  sin  store  Miskundheds  Skyld, 
at  Svenskekongen  fik  se   Helhesten  i  Nat.- 

« Hvorfor? 

«For  saa   maatte  han   dø. 

Da  vaagner  endelig  brat  paa  Kongeord  Livet 
i  Karlstad  paa  Brønshøj. 

Ud  myldre  de  rundt  omkring,  fra  «Palaiet>,  fra 
Husene,  alle  Kong  Karls  Officerer,  og  ud  fra  Jord- 
hulerne vrimle  pludselig  Smaalændinger,  Østgoter, 
Vestgoter,  Upplænder,  Dalkarle  og  Finner,  —  det 
er  dog  ellers  kun  Udj^r  og  vilde  Bestier,  som  saa- 
ledes   grave    sig  ind  i  Jorden! 

Regiment  efter  Regiment!  Voldene  blive  levende 
lig  en  Myretue,  det  kribler  og  krabler  af  mange 
tusinde  Mennesker,  Rustninger  rasle,  og  Vaaben 
klirre. 

'<F6r    Konungen!      For    Konungen!*    raabes    der. 

«F6r  Konungen!  For  Konungen !>'  raabes  der  igen 
af  tusinde  hæse  Struber. 

Og  alle  marschere  de  af  til  Valby,  fulde  af 
dødeligt  Had  og  Mordlyst  og  Voldsmænds  ugudelige 
Attraa  og  fulde  af  Brændevin. 

'i De  længes  nok  efter  at  komme  i  de  Ligskjorter,* 
siger  Bonden. 

«Hvad  mener  du  med  Ligskjorter?^  spørger  Ar- 
vid Røse. 

<Har  de  ikke  udskrevet  4000  hvide  Lærreds- 
skjorter  med  Hætter  over  hele  Sjælland?  Og  har 
vore  Kvinder  ikke  maattet  sømme  dem  med  modige 
Taarer?  Ved  den  levende  Gud,  de  Skjorter  skal 
blive  dem  dyrtkøbte  og  blodigrøde.  De  skal  brænde 
dem  paa  Kroppen  som  gloende  Kul.» 

«Det  ser  ud  for  det,>  svarer  Arvid  Røse.  De 
usle,  gamle  Volde  har  jo  hverken  Pallisader  eller 
Raveliner.  Usselt  er  det  og  usselt  bliver  det.  Hvor- 
dan er  det  med  Brystværnene?  Dem  kan  man  jo 
springe  Buk  over,  og  den  ny  Vold  mellem  Nørre- 
port og  Kastellet  den  faar  nok  Svenskerne  hjælpe 
dem  med  at  gøre  i  Stand,  ellers  bliver  den  da  al- 
drig færdig.  De  har  jo  ikke  en  Gang  vaabenføre 
Mænd  nok  til  at  besætte  Voldene.  De  er  bare  sølle 
2000  Mand.» 

^Saa  ved  I  god  Besked,^  siger  Bonden,  'eller  I 
vil  vel  heller  lade,  som  om  I  ikke  ved  det.  Og 
det  kan  jo  være  klogt  nok.» 

«Hvad  kommer  den  By  jer  ved,  I  Folk  herude 
paa  Landet?'  spørger  Arvid  Røse.  ^Hvad  rager  de 
hoffærdige  Storborgere  jer,  Bønder?  Hvad  rager 
det  jer,  om  jeres  Konge  hedder  Frederik  eller  Karl?> 
Ueg  er  en  usselig  Bonde,*  svarer  Manden,  «men 
I  vil  gøre  os  Bønder  endnu  usseligere.  Og  forstod 
jeg  ikke,  at  I  er  en  Gønge  ovre  fra  Skaane,  og  kun 
spørger  paa  Skrømt  forat  dække  jer,  saa  skulde  I 
faa  Svar  paa  Tiltale.  Faar  vi  Bønder  det  bedre 
under  Svenskerne?  Som  vilde  Horder  og  ikke  som 
kristne  Mennesker  har  de  lagt  vore  Hjem  øde.  Og 
hvordan  bærer  de  sig  ad  ovre  i  Skaane?  Det  ved 
De  nok  selv  bedst.  Herre.  Og  hvis  de  tager  Kø- 
benhavn og  Kongen,  saa  tager  de  hele  Riget,  og 
saa  bliver  vi  aldrig  af  med  dem.  Saa  er  vi  solgt 
til  Svensken  med  Hud  og  Haar.  Vi  Bønder  har, 
—  Gud  hjælpe  os!  —  ikke  kunnet  frelse  Landet, 
saa  faar  Adel  og  Borgerne  gøre  det.  Men  I  skal 
ikke  haane  os!  En  anden  Gang  kan  Bønderne  kan- 
hænde faa  Lykke  til  at  være  Redningsmænd.  Men 
nu  skal  jeg  give  jer  en  Besked,  som  I  kanske  ikke 
kender  til.' 

Bonden  tier. 

Laura  Kieler:  Det  Stenholt  Gods.  2 

(Hvad  er  det?»   spørger  Arvid  Røse. 

«Naar  de  nu  stormer  København,  ved  I  da, 
hvem  der  skal  tvinges  til  at  gaa  i  de  forreste  Ræk- 
ker med  Broer  og  Stormstiger  og  tage  imod  den 
første  Salve ?» 

«Hvad  ved  jeg?  —   Fangerne!   Polakkerne!* 

«Hvem   flere?) 

«Hvor  kan  jeg  vide  det?^ 

«Det  skal  de  sjællandske  Bønder,  Herre.  Døde 
eller  endnu  levende,  —  hvem  spørger  om  det?  — 
bliver  de  traadt  ned  af  de  svenske  Soldaters  Hæle. 
Ak,  Herre,  en  saadan  sørgelig  Bro!  Og  de  ved  det 
ikke  dér  indenfor  Voldene!  De  ved  ikke,  naar  de 
nu  fyrer,  at  danske  Mænd  sk3^der  danske  Mænd. 
Jo,  jo,  det  er  noget,  som  kun  Djævelen  kan  have 
udspekuleret.  :> 

«Skal  I  med  i  den   Bro?» 

«Ikke  jeg!  Jeg  skal  nok  salvere  mig.  Jeg  har 
mit  Ærend,  som   I  har  eders. » 

Arvid   Røse  farer  sammen. 

«Hvad  ved  du?» 

«Var  I  ellers  her?^  spørger  Bonden.  Og  hør 
nu  videre:  Hvis  Svenskerne  tager  København,  saa 
har  Kong  Karl,  saa  vis  er  han  paa  Sejren,  allerede 
tilskødet  én  af  sine  Mænd,  Børie  Olufson  Chronberg, 
Rentemesterens  Hus  i  København  med  alt,  hvad 
deri  er.  Ja,  han  har  ogsaa  lovet  en  anden  af  dem 
Guldsmed   Henning  Bagsværds  Hus.» 

«Henning  Bagsværds!* 

«0g  saa  har  Svenskerkongen  tilstaaet  Soldaterne 
3  samfulde  Dages  Pl3^ndring.  Kvinderne  derinde 
bliver  skændede  og  mishandlede  og  dræbte,  for 
Svenskerne  har  drukket  alt  det  Brændevin,  de  kunde 
faa  i  sig.  Djævelen  har  besat  dem,  og  de  tørster 
efter  Blod.» 

«Det  er  Krigens  Gang,2>   siger  Arvid  Røse. 

«Vist  saa,  men  det  vilde  dog  være  blodig  Synd, 
om  Guldsmed  Hennings  Søsterdatter,  den  liden  Gun- 
del  Broe,  som  for  nylig  kom  ovre  fra  Horsens, 
skulde  lide  saa  krank  en  Skæbne. » 

«Du  lyver !»  skriger  Arvid  og  bliver  askegraa  i 
Ansigtet.      «Gundel  Broe  er  ikke  i  København.« 

«Da  talte  jeg  med  hende  igaaraftes  henne  ved 
Vesterport.  Hun  har  alt  været  der  i  lange  Tider. 
Var  hun  Datter  min,  vilde  jeg  før  dræbe  hende 
med  egen  Haand.  Men  nu  er  Tiden  inde  for  mig! 
Godnat  og  Guds  Fred,  hvis  den  kan  haves  i  en 
saadan  Nat.» 

Bonden  er  borte,  som  om  Jorden  havde  slugt 
ham. 

Hvor  er  han  bleven  af?  Var  han  her?  Eller  var 
han  her  ikke?  Har  han  drømt  ham?  Har  Natten 
koglet  ham  bort? 

Gundel!   Gundel!   Gundel! 

Den  faste  Jord  viger  bort  under  hans  Fødder. 
Der  er  han,   Hævneren! 

Hævneren  er  over  ham !  Hvor  er  dog  den  for- 
færdelige, sorte  Skygge  bleven  af? 

«Til  Hjælp!  Til  Hjælp!  Alle  gode  Magter,  hjælp! 
Gud  Fader  udi  Himlene  og  Jesus  Kristus  for  din 
bittre  Lidelses  og  Døds  Skyld  hjælp !» 

Her  staar  han  omringet  af  Svenskernes  Volde 
og  Pallisader  bundet  som  en  Fange  af  sit  eget  onde 
Had. 

Ind  at  frelse  Gundel! 

«Aa  —  den  sødeste  Rosenblomme,  min  Hjær- 
tenskære,    pint   og  skændet  af  en  raa  Landsknægt !» 

Hendes  hvide  Lemmer  mishandlede,  hendes  lyse, 
skinnende  Fletninger  trukne  i  Skarnet,  hendes  kære, 
blaa  Øjne  stivnede  i  Afsky  og  Rædsel! 


^)  Efterslægtens  Gaard. 

2* 

Og  hvor  er  han?    Hvor  er  han?    Han  er  her! 

»Gundel,  Gundel,  Gundel!  Aa,  du  min  allersødeste 
Pige,  hvordan  har  jeg  dog  nogensinde  kunnet  bære 
Nag  til  dig?» 

Til  København!  Til  København,  inden  det  er 
for  sent! 

Faa  fat  paa  Gundel,  redde  hende  som  en  Brand 
ud  af  Ilden,  redde  hende  ud  af  den  dødsdømte  By, 
forsvare  hende  med  sit  dyreste  Hjerteblod! 

Men  hvordan   komme  bort  i  disse  Klæder? 

Fjendens  Uniform  brænder  ham  værre  end  Ild, 
værre  end  de  «Ligskjorter»  ville  brænde  Svenskerne. 

Han  vil  rive  den  af  sig,  smide  den  bort,  und- 
slippe —  —  —  —  —  —  —  —  —  —  —  —   —  —  — 

«F6r  Konungen  !      For  Konungen!> 
Raab    og  Kommandoord,    Banden    og  Skældsord 

og  stor  Tumult! 

Havde  han   skreget  ud  sin  Angst  og  Fortvivlelse 

for  alle  Nattens  Vinde,  ingen  havde  hørt  ham. 


Det  giver  et  Ryk  i  Arvid  Røse. 
«Wer  da?»   raaber  han. 

«Kunglig  Majeståt,^   svarer  Erik  Dahlberg. 

« Arvid  Røse  till  Stenholt,  >  siger  Karl  Gustav, 
«jag  kommer  for  att  påminna  Er  om  Ert  lofte.  Ni 
ansvarade  for  med  Ert  lif,  att  Ni  hade  mod  att 
ensam  smyga  Er  in  i  Kopenhamn  och  gora,  hvad 
jag  har  befallt  Er.  År  Ni  man  for  att  hålla  det 
iCftet  nu?-^ 

Om  Kong  Karl  havde  talt  med  en  Engels  Røst, 
om  han  havde  været  Guds  i  Stedet  for  Djævelens 
Sendebud,  kunde  han  ikke  have  vakt  en  større 
Jubel. 

Arvid  Røse  kaster  sig  i  sin  vilde  Henrykkelse 
paa  Knæ  og  kysser  Svenskerkongens  Fødder,  og 
det  er  ikke  for  det  Stenholt  Gods  eller  for  den  Jesu 
Orden. 

Nej,   det  er  for  den  liden  Gundel! 

Men  det  ved  Kongen  ikke. 

«En  Solbjergbondes  dråkt  år  i  beredskap.  Tag 
en  kvick  hast,  for  det  brådskar  mycket.  Och  Sten- 
holt gods  år  åter  Eder  egendora.  —  Ni  har  rått, 
Erik  Dahlberg,^  siger  Kong  Karl,  og  de  gaar  bort, 
eden  mannens  hat  år  mycket  stort,  och  det  vill  dår- 

fOr  lyckas.  Har  jag  inte  redan  underlagt  mig  både 
Skåne  och  Halland  och  Blekinge  mera  till?  Skulle 
jag  inte  kunna  taga  Køpenhamn  med?  Jag  vill  jaga 
de  borgarne  i  ett  råtthål!  Det  ansvarar  jag  for, 
jag,   Karl  Gustaf  af  Pfalz!» 

Der  er  snart  ikke  flere  igen  i  Karlstad.  De  ere 
alle  dragne  hen  til  Valby. 

De  faa  igenblevne  kravle  op  paa  Voldene  og 
stirre  tavse  og  forventningsfulde  over  mod  Valby 
Bakke.  De  holde  Aandedrættet  tilbage,  medens  Sneen 
pisker  dem  i  Ansigtet. 

Der  er  derfor  ganske  tyst  og  stille  i  Karlstad. 

Klokken  er  halvto. 

Da  skrige  de  op,  for  der  blusser  med  ét  i  Nat- 
tens Mørke  det  vældige  Baal,  Signalet  til  Stormen 
paa  København! 

Flammerne  slaa  højt  i  Vejret  med  den  sorten 
Røg,  og  det  røde  Skær,  de  kaste  udover  Egnen,  er 
saa  stærkt  og  kommer  saa  pludseligt,  at  Folkene 
paa  Voldene  i  Karlstad  holde  Hænderne  over  Øjnene, 
medens  de  se  derhen. 

Men  lydløst  traver  en  rask  Hest  gennem  den 
dybe  Sne  ned  mod   København. 

I  en  Bondes  Dragt  rider  Arvid  Røse  for  Livet, 
for  den  liden  Gundels  Liv    og  for   den  Jesu  Orden. 


Han  rider  over  Mark  og  Eng,  han  jager  over 
de  dj'be  Grøfter,  som  Sneen  har  fyldt  lige 
til  Randen,  og  stadig  synes  han,  at  han  hører  en 
anden  Hest  Side  om  Side  med  hans  egen  Hest,  og 
denne  Hest  traver  ogsaa  ned  mod  København. 

De  Hovslag  klinge  ikke  haardt  og  skarpt  af  jern- 
skoet  Hov;   de  lyde  dumpt  som  af  ombundne  Hove. 

Det  farer  gennem  ham: 

«Det  er  Helhesten,  der  traver  til  København, 
forat  det  danske  Rige  kan  blive  udslettet  af  Jorden!* 

Men  hvad  er  det,  som  har  sat  sig  op  der  bag 
ham  paa  Hesteryggen?  Er  det  Skyggen,  der  er  fulgt 
med  ham  derovre  fra  Brøndshøj? 

Det  er  Løftet  til  Kong  Karl! 

Det  forfærdelige  Løfte!  Han  kan  ikke  længere 
mindes,  hvad  det  var.  Men  det  ved  han,  at  da  han 
gav  det,  forskrev  han  sig  med  det  samme  til  Djæve- 
len,  satte  sin  egen  Sjæls  Salighed  i  Pant! 

Hver  Gang  han  tænker  paa  Gundel  og  raaber 
hendes  Navn,  griber  det  Løfte  ham  i  Nakken  bag- 
fra og  holder  ham  fast. 

Han  kan  ikke  ride  fra  det.  Han  har  det  i 
Ryggen.  Det  følger  med  ham,  det  jager  med  ham 
over  Stok  og  Sten. 

Frosten  skærer  og  synger  gennem  Luften,  og 
alle   de   Kirkeklokker,   som   ikke   mere   hænge    i    de 

sjællandske  Kirketaarne,  —  han  synes,  de  pludselig 
give  sig  til  at  ringe  nu  ved  Midnatstide. 

De  ringe  for  hans  Øren,  de  ringe  til  Ligfærd 
for  det  danske   Folk. 

De  sove  derinde  i  København!  De  sove  Dødens 
Søvn,  og  Helhesten  bliver  ved  at  trave  Side  om  Side 
med  ham  ind  mod  Københavns   Porte. 

-O,  tag  dig  vare,   København!*   — 

Men  hyad  i  Guds  hellige  Navn  er  dette? 

De  Kirkeklokker,  som  ikke  mere  ere  til,  de  ringe 
jo,  de  blive  ved  med  at  ringe! 

Alt  det  dybe  Mørke  rundtom  ham  er  fuldt  af 
Klokkeklang,   mægtig  som   ingensinde  før. 

Han  har  aldrig  hørt  saadan  Klokkeklang.  Den 
fylder  det  store  Rum  mellem  Himmel  og  Jord  som 
et  vældigt  Raab,  som  en  vældig  Folkevilje,  der  sti- 
ger op  mod  Skyerne  og  raaber  op  til  Fjenden  der- 
henne paa  Valby  Bakke: 

«Vi  vil  ikke  dø!^ 

Vel  har  han  hørt  et  sært,  utroligt  Rygte  om,  at  en 
forfærdelig  Vampyr  én  Gang  med  sine  lodne  Flagger- 
mus  Vinger  dalede  ned  over  København  og  begyndte 
at  suge  Blod  og  Livskraft  ud  af  Borgerne,  for  at  de 
alle  kunde  forvandles  til  afmægtige,  afsjælede  Lig, 
men  han  aner  ikke,  at  Ulrik  Kristian  Gyldenløve 
fældede  Udyret  lig  St.  Jørgen  med  sin  Lanse  og 
plantede  Troens  og  Selvtillidens  Fane  paa  Køben- 
havns Volde. 

Rigsbanneret  vajer  endnu  højt  og  frit  over  den 
ganske  Stad.  Og  saa  længe  det  vajer  dér,  vajer  det 
over  et  frit  Rige. 

Han  ser  sig  sky  omkring,  men  han  er  ganske 
blindet,  han  er  midt  inde  i  Snetykningen,  han  kan 
ikke  se  Rigsbanneret. 

Da  giver  det  et  Sæt  i  ham,  for  Klokkeklangen 
kommer  nærmere  og  nærmere. 

«Det  er  alle  de  Kirkeklokker  i  København!* 
raaber  han. 

«Det  er  Stormklokkerne  i  København !» 

«Det  er  for  sent,»  siger  han  haanligt.  «2000  Mand 
og  de  elendige  Volde!     Hvad  kan  det  nytte? 

De  kives  jo  derinde!  Det  Hus,  der  er  splidagtigt 
med  sig  selv,  skal  lægges  øde.« 

Han  kommer  nærmere  og  nærmere,  og  de  Kirke- 
klokker ringe  stærkere  og  stærkere. 

«For  sent!  For  sent!  raaber  han  ud  i  Mørket. 
«Nu  maa  det  dog  ellers  være  paa  Tiden !^ 

Han  vender  sig  igen  om  paa  Hester\^ggen  og  ser 
sky  med  sin  onde  Samvittighed   op   mod  Valby! 

Da  stiger  pludselig  en  vældig  Ildsøjle  op,  der 
langt  ude  mod  Synskredsen  i  Røg  og  Brand. 

«Signalet!>   stønner  han. 

Han  rykker  i  Tøjlen. 

Afsted!     Afsted!      Det  gælder  liden  Gundels  Liv! 

Medens   Klokkerne   blive  ved  at  ringe.    —    —    — 

Han  kan  intet  se,  ikke  en  Gang  skimte  en  Haand 
frem   for  sig. 

Sne  overalt.  Sne  under  ham,  over  ham,  om- 
kring ham! 

Hesten  synker  dybt  i  og  pruster  af  Anstrængelse, 
men  paa  Klokkernes  Klang  kan  han  høre,  at  han 
maa  være  lige  inde  ved  Stadens  Volde. 

Og  hvor  ere  Svenskerne?  Komme  de  ikke  snart? 
Hvad  tøve  de  efter?  Er  de  der  allerede  i  deres 
hvide  Skjorter  —  allevegne,   allestedsnærværende! 

Han  kan  ikke  se  dem,  han  kan  ikke  høre  dem, 
—  den  fordømte  Klokkeklang!  Han  er  baade  bUnd 
og  døv! 

Da  knalder  der  et  Skud.     Det  første  Skud! 

Hvor  er  det?  Hvor  er  det?  Er  det  henad  Kri- 
stianshavn  til?     Hvad  ved  han? 

Det    fryser    haardt.      Isen    maa    være    godt    lagt 

til  over  Kalvebodstrand.  Hellige  Krist!  Saa  er  det 
jo  Svenskerne,  der  nu  uden  videre  marschere  ind  i 
Staden! 

Det  er  det  Skud,   København   har  ventet  paa. 

For  i  samme  Nu  staar  Københavns  Fæstning 
skudt  op  af  Jorden  foran  ham. 

Den    staar  der  i  luende  Ildglans  for  hans  Øjne. 

Saa  pludseligt  og  uanet,  at  han  tager  et  uvil- 
kaarligt  Rj^k  i  Tøjlen,   og  Hesten  stejler. 

Uden  at  vide  af  det  er  han  kommet  saa  tæt  ind 
paa  Staden,  at  Hesten  nær  gaar  bagover,  idet  dens 
Forhove    slaar    op    mod  Bræddevæggen    af   et  Skur. 

Luerne  af  de  tændte  Begfakler  ridse  Fæstningens 
Omrids  af  med  gnistrende  Ild. 

Og  i  Lysskæret  ser  han,  at  Voldenes  Skrænter 
ere  spejlblanke  og  pansrede  af  skinnende  Is,  og  han 
ser  Voldene  besatte  af  væbnede  Mænd  saa  langt, 
han  kan  følge  med  Øjet. 

«Har  de  da  stampet  alle  disse  Krigere  op  af 
Jorden?»  raaber  han.  —  «De  maa  jo  være  over 
4000-7000 !» 

Han  ser  hver  Mand  staa  Ij^svaagen  paa  sin  Post 
med  et  hvidt  Bind  om  Armen. 

Han  ser,  at  Reserver  ere  tilrede,  at  Artilleristerne 
vente  ved  Kanonerne,  og  at  Musketererne  have  deres 
Lunter  tændte. 

« Hvorledes  kender  dog  Kong  Fredrik  Dagen  og 
Timen ?»  spørger  han  sig  selv  forfærdet,  for  han 
vidste  jo,  at  den  skulde  komme  over  ham  som  en 
Tyv  om   Natten. 

Men  Kanoner  og  Musketter  svare,  og  Arvid  Rose 
blændes  saaledes  af  Skytsets  Lyn,  at  han  taber 
Tøjlen  ud  af  Haanden,  netop  som  han  vil  holde 
sin  Hest  an,  og  Hesten  synker  i  Knæ,  og  han  kan 
intet  andet  høre,   end  de  danske  Kanoners  Drøn. 


Kong  Frederik  kender  Dagen  og  Timen,  og  det 
skyldes,  siger  Sagnet,  den  Solbjerg  Bonde,  som 
var  ude  i   Brønshøj. 

I  Guldsmed  Henning  Bagsværds  Hus,  lige  tæt 
ved  Vestervold,  sidder  den  liden  Gundel  Broe  paa 
Løjbænken  for  at  holde  Øje  med  Volden. 

Der  er  hundekoldt,  Frosten  bider  i  Fingrene, 
for  det  kniber  med  Brændslet. 

Det  har  det  længe  gjort.  Plankeværker  og  gamle 
Huse  ere  forlængst  revne  ned  og  kastede  i  Ovnene, 
men  der  er  nu  snart  ikke  flere  igen,  hvis  alle  Folk 
da  skulle  have  Tag  over  Hovedet. 

Havde  Kongen  ikke  ogsaa  nylig  ladet  dem  fælde 
den  lille  Lund  ved  Dragør,  forat  Slottet  og  de  off'ent- 
lige  Bygninger  kunde  faa  lidt  Varme?  Men  hvor- 
længe  vil  det  strække  til? 

Der  er  kun  Ild  i  Stegerset,  hvor  der  fyres  op 
for  Svenskernes  Skyld,  men  derfra  kan  hun  ikke  se 
Volden. 

Der  er  mørkt  her  i  Stuen.  Kun  det  blafrende 
Skin  ude  fra  Stegerset  falder  rødt  og  uroligt  ind 
gennem  den  aabentstaaende   Dør. 

Det  slikker  med  sin  Flammetunge  opad  det  Gyl- 
denlæders Tapet  og  henad  de  Egetræs   Paneler. 

Hun  trykker  de  korslagte  Arme  ind  mod  Brystet 

for  at  holde  paa  Kroppens  Varme  og  læner  Hovedet 
op  mod  Væggen. 

Den  liden  Gundel  sidder  og  venter  og  holder 
Øje  med  Volden. 

Og  ligesom  hun,  saaledes  sidde  nu  ogsaa  hver 
eneste  Kvinde  i  alle  Københavns  Huse,  enten  de  ere 
fattige  eller  rige,  og  vente  paa  Fjenden. 

De  sidde  dér  i  de  store  Stenhuse  og  i  de  mange 
Bindingsværkshuse  med  Svalegange  ind  til  Gaarden 
og  med  udskaarne  Bjælkehoveder,  kosteligt  Snitværk 
og  det  ene  Stokværk  udover  det  andet  ud  til  Gaden. 

De  have  deres  Kedler  og  Gryder  med  Beg  i  Be- 
redskab, de  passe  deres  Ild,  at  den  ikke  skal  gaa  ud. 

De  tysse  paa  deres  Børn,  at  de  ikke  skulle  vaagne, 
og  Vuggerne  gaa,  og  Vuggesangene  nynnes  dæmpet, 
forat  de  kunne  høre  den   mindste  Lyd  udefra. 

« Visselul,   Barnlille!   Visselul,   Barnlille !» 

«Er  det  Svenskerne?»  spørge  de  og  se  paa  hver- 
andre blege  af  Skræk. 

Nej,   det  er  kun  Nordenvinden. 

For  de  véd,  alle  disse  Kvinder,  hvilken  Skæbne 
der  venter  dem,  hvis  Svenskerne  skulde  komme. 

Nordenvinden  hjuler  om  Husene  og  slaar  ned 
gennem  Skorstenene,  saa  Gnisterne  sprage  og  spre- 
des vidt  omkring  udover  Gulvet. 

Saadan  har  Gundel  Broe  og  de  andre  Kvinder 
siddet  og  vaaget  to  Nætter  paa  Rad,  medens  Norden- 
vinden hvisler  sin  triste  Klagesang  igennem  de  krumme 
Gader. 

Den  river  og  slider  i  de  snørklede  Gavle  og 
hvirvler  rundt  i  den  vildeste  Dans  med  de  mang- 
foldige Vindfløje,   der  pibe  og  hvine. 

Om  Dagen  have  de  alle  baaret  Spande  op  paa 
Voldene  og  hældt  Vandet  nedad  Skrænterne,  og  de 
have  slæbt  Sten  sammen  i  store  Dynger. 

Nu  er  det  den  tredje  Nat,  og  de  have  slet  ikke 

sovet.  I  de  to  foregaaende  Nætter  have  Svenskerne 
gjort  blind  Aliarm  saa  her,  saa  der  og  leget  som 
Katten  med  Musen. 

Gundel  Broe  sidder  der  med  lukkede  Øjne,  hun 
ser  dem  alle,  Mændene,  som  de  nu  staa  deroppe 
Voldene  rundt. 

Dér  staar  Hollænderen  Oberst  Puchler  med  sine 
Kompagnier  ved  Østervold. 

Dér  staar  General  Hans  Ahlefeldt  med  sine  dan- 
ske Folk  ved  Nørreport. 

Og  her  paa  Vestervold  staa  Rigets  Raader:  Axel 
Urop,  Otto  Krag  og  Gunde  Rosenkrantz  med  deres 
Sværd.  Der  er  ogsaa  Knud  Broe,  hendes  kære 
Broder. 

Og  hendes  gamle  Farbror,  Guldsmeden  Henning 
Bagsværd,  staar  med  de  andre  Borgere  under  Oberst 
Pogewisch  henne  ved  Vandkunsten;  ligesaa  ere  Stu- 
denterne under  Mogens  Krag  rede  til  at  forsvare 
Studenterravelinen  med  den  vældige  Skanse  af  Is- 
stykker,  som  de  have  besat  med  Kanoner. 

Og  paa  Løngangsbroen  ved  Slotsholmen  og  Bryg- 
huset dér  staa  Kongens  Tjenerskab  under  Beaufort. 

General  Fuchs  er  paa   Kristianshavn. 

Om  Natten  den  haarde  Vagttjeneste  i  den  strenge 
Kulde,  om  Dagen  Arbejdet  med  at  overgyde  Voldene 
med  Vand,    saa   Frosten  gør  dem  glatte  som   Spejle. 

Paa  Kongens  Bud  er  alt  Blyet  i  Børsens  Kar- 
napper støbte  om  til  Kugler,  Fjerdinger  blive  fyldte 
med  brændbare  Sager. 

Alle  Mand,  Præster  som  Lægfolk,  have  hver 
havt  deres  Del  af  den  dyre  Værnevold  at  passe  og 
hver  deres  Del  af  Voldgravene  at  holde  aabne,  saa 
de  ikke  skulde  fryse  til. 

Og  først  og  fremst  har  hver  Mand  maattet  ise, 
saa  længe  Dagslyset  holder,  for  hvis  Havnen  fry- 
ser   til    og    danner    Bro    for    Svenskerne,    saa   vilde 

de  over  Kalvebodstrand  kunne  gaa  lige  ind  i  Køben- 
havn. 

Derfor  kaste  Svenskerne  jo  ogsaa  Fasciner  og 
Halmknipper  ned  i  Strømmen  forat  fremskynde  Is- 
lægningen. 

Men  deres  onde  Raad  skulle  saa  sandt  blive  til- 
intetgjorte! 

Ingen  Søvn  i  nogens  Øjne  nu  paa  tredje  Nat! 

Aarvaagne  stirre  alles  Blikke  ud  i  Mørket.  Selv- 
opholdelsesdriften og  Livskraften  er  saa  stor,  at 
de  intet  Øjeblik  vakle  i  den  faste  Beslutning:  sejre 
eller  dø ! 

Hellere  dø  fribaarne  for  deres  Børns  Skyld 
med  Ære  og  Mandemod  end  at  leve  ufri  med  Van- 
ære og  Fejghedens  Skam,  og  at  deres  Børn  og 
Børnebørn  skulde  spotte  og  forbande  dem,  hvor  de 
end  ligge  i  deres  Grav. 

Med  spændte  Muskler  og  med  faste  Hjerter  vente 
de  paa  Fjenden. 

Alle  som  én  besjælede  af  den  ene  Tanke:  at  ville 
sælge  sit  Liv  saa  dyrt  som   muligt! 

Det  nærmer  sig  Midnat,  Nordenvinden  har  lagt 
sig,  og  Stilheden  i  Staden,  nu  da  alt  er  rede,  er 
meget  stor,  men  større  endnu  er  den  derude,  i 
det  dybe  Mørke,  hvor  Fjenden  lurer  og  sniger  sig 
rundt  om  Voldgravene. 


Gud  hjælpe  os,  hvis  de  Voldgrave  og  Havnen 
nu  vare  islagte,  og  hvis  ikke  de  Voldskrænter 
vare  halsbrækkende  at  bestige! 

Gud  hjælpe  os,  hvis  vi  ikke  havde  de  skærmende 
Volde  at  fjæle  os  bag! 

Gud  hjælpe  os,  hvis  Staden  nu  laa  aaben  for 
Fjenden !» 

En  Gj^sen  farer  gennem  hende  ved  den  Tanke 
fra  Isse  til  Fod. 

Gundel  lukker  Øjnene,  og  hun  synes,  hun  ser 
alle  de  blodige  Fodspor,  som  Karl  Gustav  har  tram- 
pet det  ganske   Danmark  over  i  den  hvide  Sne. 

I  Nat  ere  de  blodige  Fodspor  stansede  her  uden- 
for København,   og  her  skulle  de  blive  staaende. 

Hun  ved,  at  nu  rider  Kong  Frederik  og  Kom- 
mandanten, General  Schack,  deroppe  langs  Voldene 
fra  Østerport  af  og  gør  Holdt  paa  hver  eneste  Ba- 
stion for  at  se,   om   alt  er  i  Orden. 

Og  hun  ser  Ulrik  Kristian  Gyldenløves  Genfærd 
følge  dem   fra   Bastion   til  Bastion. 

Da  rejser  hun  sig  op,  gaar  hen  til  Vinduet  og 
ser  op  mod  Vestervold. 

Hun  kan  ikke  øjne  den.  Den  ligger  her  lige 
udenfor  Vinduet,  men  Mørket  har  aldeles  skjult  den. 

Og  dog  er  den  saa  nær,  —  hvis  hun  aabnede 
Vinduet  og  strakte  sig  langt  ud,  —  hun  syntes,  at 
hun  maatte  kunne  naa  den   med   Haanden. 

Der  er  stille  deroppe.  Hun  kan  ikke  høre  nogen 
røre  paa  sig. 

Stilheden  lurer  og  knuger. 

Er  det  Mus  og  Rotter,  som  gnave  inde  i  Vol- 
den? 

Der  er  ikke  en  Gang  en  Hund,  som  gøer,  eller 
en  Kat,  som  mjaver,  eller  en  Ko,  som  brøler,  af 
alt  det  Kvæg,  der  er  drevet  ind  i  Staden.  Har  Stil- 
heden ogsaa  slaget  Husdyrene  med  Skræk? 

Alle  Spinderokke  staa  tavse  i  den  ganske  Stad. 
Ingen  Væverskytte  farer  frem   og  tilbage! 

Kun  Brændets  Spragen  ude  i  Stegerset  naaer 
hendes  Øre. 

Saa  paa  én   Gang  vrinsker  en  Hest. 

Hun  skimter  en  hvid  Hingst,  og  saa  ved  hun, 
at  Kongen  er  kommen  til  Vestervold,  og  der  vil  han 
forblive. 

Det  kan  saavist  ogsaa  gøres  nødigt,  for  der  er 
Volden  lavest,  og  saa  kan  man  nok  vide,  at  der 
ville  Svenskerne  gøre  deres   Hovedangreb. 

Derfor  er  der  dynget  op  Granater  og  en  Masse 
Stene  og  Bjælker,  som  man  kan  knuse  Svenskerne 
med,   naar  de  stige  op. 

Havde  hun  ikke  selv  været  med  til  at  slæbe 
alle  de  Sten  og  Bjælker  sammen? 

Ere  hendes  Hænder  ikke  blodige  og  svulne? 

Hun  gaar  tilbage  til  Løj  bænken,  sætter  sig  igen 
ned  og  lukker  sine  Øjne. 

Hvorlangt  lider  nu  Tiden? 

Det  skulde  vel  snart  være  ved  Midnatstimen. 

Langsomt  skrider,  —  langsomt  skrider  den  onde 
Tid! 

Og  da  vandrer  hendes  Tanker  saa  vide  omkring 

og  leder  efter  Arvid  Røse,  for  han  er  ikke  deroppe 
paa  Volden. 

«Hvor  er  han  vel  nu?»  spørger  hun  sig  selv. 
«Er  han  med  Gøngerne,  eller  hvor  er  han?  Ikke 
ét  eneste  Ord,  siden  jeg  skrev  om  det  Stenholt 
Gods!  Naar  jeg  bare  vidste,  hvor  jeg  kunde  finde 
ham  i  Verden!* 

Saa  nynner  hun  ganske  sagte: 

«Jeg  lægger  hen  mit  Pandelin, 
Ta'r  af  mit  Hovedklæde. 
Derude  hyler  den  fule  Vind, 
Jeg  kan  ej  Visen  kvæde. 

Jeg  lægger  hen  mit  Pandelin, 
Ta'r  af  mit  Hovedklæde. 
Jeg  er  saa  mødig  udi  Sind 
Og  vil  ej  Dansen  træde. 

Jeg  lægger  hen  mit  Pandelin, 
Ta'r  af  mit  Hovedklæde. 
Jeg  lukker  det  i  Skabet  ind. 
Og  død  er  al  min  Glæde.» 

Stilheden  dysser  hende  tilsidst  i  Søvn. 

Hun  drømmer,  hun  ser  en  Ungersvend,  og  han 
gaar  paa  vildsomme  Stier. 

Hun  ser  ham  staa  midt  i  en  Sump,  og  han  kan 
ikke  finde  Vej   ud  af  Sumpen. 

Der  er  bundløst,  hvor  han  staar;  han  begynder 
at  synke,  og  han  ser  sig  om,  han  ved  ikke  sine 
levende  Raad. 

Det  er  Arvid  Røse. 

Hun  udstøder  et  Skrig  og  strækker  Armene  ud 
for  at  frelse  ham. 

Men  i  samme  Nu  dundrer  det  over  hendes  Hoved 
med  Domraedagsslag,  det  runger  gennem  Huset,  og 
Murene  ryste,  som  om  de  ville  styrte  sammen  om 
hende. 

Laura  Kieler:    Det  Stenholt  Gods.  3 

Hun  farer  op  og  ser  sig  forvildet  omkring. 

'^Stormklokkerne!  raaber  hun,  og  Blodet  farer 
hende  til  Hjertet. 

For  Allarmtrommerne    røres    i  den  ganske  Stad. 

Hun  holder  for  Ørene;  det  dundrer  i  hendes 
eget  Hoved,  det  dundrer  mod  hendes  Trommehinder, 
som  om  de  vilde  sprænges. 

En  saadan  forfærdelig,  øredøvende  Larm  efter 
al  den  store  Stilhed! 

Saa  farer  hun  ud  i  Stegerset,  kaster  mere  Brænde 
paa  Ilden,  kalder  paa  sine  Piger,  om  de  have  Løfte- 
stængerne i  Orden,  —  de  kunne  neppe  høre,  hvad 
hun  siger,  hun  maa  raabe  dem  det  lige  ind  i  Øret, 
—  saa  ind  i  Stuen  igen,  hen  til  Vinduet  og  ser  op 
mod  Vestervold,   for  endnu  er  det  ikke  hendes  Tid. 

«Krist  hjælpe  dig,  Broder  Knud,»  siger  hun  og 
knuger  sine  Hænder. 

Hun  hører  stadig  intet  andet  end  Stormklokkerne 
og  Allarmtrommerne,  men  i  aandeløs  Spænding  stirrer 
hun  op  mod  Volden. 

Et  Skud! 

Hun  viger  tilbage  fra  Vinduet,  og  i  samme  Nu 
lyser  en  knittrende  Krans  af  Begfakler  Volden  rundt. 

Da  begynder  Kanonerne  at  dundre.  Hun  slaar 
Hænderne  for  Ansigtet,  og  Gulvet  gynger  under  hen- 
des Fødder,  hvor  hun  staar. 

Hun  vakler  og  griber  for  sig  med  begge  Hænder 
efter  Støtte. 

«Ulrik  Kristian  Gyldenløve,  rejs  dig  op  af  din 
Grav,  for  nu  kan  det  behøves !'   raaber  hun. 


Han    staar    midt   i  Stuen   og  ser  sig  om  med  et 
forvildet  Ansigt. 

Det  brune  Haar  falder  ham  ned  i  Panden.  Han 
er  trodsig  og  smudsig  og  forreven  der  han  staar  i 
sin  slidte  Bondekofte,  og  Knøsens  mørke  Øjne  flakke 
raadløst  omkring,  for  han  kan  ikke  tro  sine  egne 
Sanser. 

«Hvad  er  det  dog?»  tænker  han  som  én,  der 
drømmer,  men  forgæves  kæmper  for  at  vaagne. 

Og  det  Spørgsmaal  har  han  gjort  sig  selv,  lige 
siden  han  kom  ind  i  Staden. 

Den  Stad,  han  saaledes  har  foragtet! 

For  hvert  Skridt,  han  har  gjort,  har  der  mødt 
ham  noget,  en  Selvstændighedsfølelsens,  Frihedens  og 
Off'ervillighedens  Adel-  og  Borgeraand,  som  er  gaaet 
foran  ham. 

Han  gik  i  Hælene  paa  den  Aand.  Det  var  Ulrik 
Kristian  Gyldenløves  Aand,  der  ikke  fik  Ro  i  den 
Grav,  de  den  Ilte  December  lagde  ham  ned  i. 

«Der  sker  ingen  Undere,  naar  vi  lægger  Hæn- 
derne i  Skødet,»  sagde  Ulrik  Kristian  Gyldenløve. 
«Hjælp  dig  selv,  saa  hjælper  Gud  dig.j' 

Den,  der  gik  foran  ham,  vendte  sig  om  og  saa 
paa  ham.     Det  var  Borgmester  Hans  Nansen.  — 

Hun  ser  en  Bondeknøs  staa  midt  paa  Gulvet. 

«Er  det  den  Solbjerg  Bonde?»   spørger  hun. 

<Er  det  Ven  eller  Fjende?*  farer  det  igennem 
hende,   da  han  ikke  svarer. 

Ilden  blusser  op  ude  i  Stegerset,  og  Skæret  falder 
paa  ham. 

Da  ser  hun  ham  staaende  lyslevende  for  sine 
Øjne,  aldeles  som  hun  havde  set  ham  staa  ude  i 
Sumpen. 

« Arvid  Røse!»  raaber  hun  og  styrter  hen  imod 
ham. 

Men  han  er  hurtigere  end  hun. 

Da  han  ser  liden  Gundel  komme  frem  i  Lys- 
skæret, ser  hende  med  udbredte  Arme  og  de  lange 
Fletninger  nedad  Ryggen  komme  ilende  imod  sig, 
da  springer  han  hen,  river  hende  til  sig,  kaster  det 
Klæde  om  hende,  han  har  over  Armen,  knuger 
hende,  saa  Vejret  er  ved  at  gaa  fra  hende,  løfter 
hende  højt  op  paa  Skulderen  og  haster  hen  mod 
den   Dør,   han  er  kommen  ind  ad. 

«Hurtigt,  hurtigt! s  raaber  han.  <Inden  Svensken 
kommer  til  Vestervold!» 

Hun  vil  rive  sig  løs,  hun  stritter  imod,  hun 
slaar  ham  med  sine  smaa,  knyttede  Hænder  i  An- 
sigtet,  saa  han  maa  give  Slip. 

Stakaandet  og  blussende  af  Vrede  stryger  hun 
Haaret  fra  de  blaa  Øjne  og  stirrer  paa  ham  med 
Rædsel.  Han  er  en  fremmed,  hun  nok  har  set, 
men  ikke  kender  igen. 

«Hvad  vil  du  mig?»  fremstøder  hun  tonløst,  under 
sit  Aandedræt. 

Det  n3^tter  ikke  mere  at  skrige  op.  Det  højeste 
Raab  kan  ikke  trænge  igennem  Larmen,  som  kom- 
mer udefra  —  al  den  Klemten,  Brandmændenes  Trom- 
mer og  Kartovernes  Brag! 

Kun  den  hviskende  Lyd  kan   naa  Øret. 

«Hvad  vil  du  mig?»   spørger  hun  for  anden  Gang. 

«Redde  dig,»  siger  han,  «inden  Svensken  kom- 
mer! Ingen  skal  røre  min  Hjertenskære.  Bort  fra 
København,  Gundel  Broe!  Den  Stad  er  mærket  af 
Døden.  Jeg  bærer  dig  ud  den  Vej,  jeg  kom.  Ingen 
kender  den  uden  jeg.>' 

Han  griber  hende  igen  med  begge  Arme,  men 
hun  værger  for  sig,  værger  for  Livet. 

«Den  Snigvej  var  saa  vist  ingen  Adelsvej,^  svarer 
hun  fortørnet. 

Hvert  Ord  kommer  stødvis,  for  Vejret  er  ved  at 
gaa  fra  hende. 

«Hvordan  er  du  dog  kommen  ind?»  spørger  hun. 
«Alle  Porte  og  Udgange  er  besatte  med  Vagt,  og 
ingen  andre  lodes  ind  efter  Mørkets  Frembrud  end 
den  Solbjerg  Bonde. » 

<Ikke  fortjener  jeg  slig  Tiltale,^  siger  han  vredt. 
<^Jeg  har  listet  mig  herind  for  at  frelse  dit  Liv, 
Gundel  Broe.  Jeg  er  din  Fæstemand,  og  jeg  har 
derfor  Raadighed  over  dit  Liv.  Jeg  befaler  dig  at 
følge  med   mig.      Du  skal  ikke  dø!» 

«Mens  Landet  er  i  Vaade?  Hvad  ser  du  mig  an 
for?    Aldrig  i  Verden  !> 

«Hvor  er  din  Farbro'r?» 

«Paa  Vestervold. 

«Hvor  er  din   Broder  Knud?» 

<cPaa  Vestervold!  Hvor  skulde  de  findes  nu,  uden 
hvor  der  er  Nød  og  Fare?» 

Hun  viser  ham  sine  forrevne  Hænder. 

«Se  disse  Hænder!  Jeg  siger  Gud  Lov  og  Tak, 
fordi  jeg  itide  kom  herovre  fra  Horsens  og  kunde 
give  dem  den  Smule  Haandsrækning.  Hvad  har  vi 
ikke  lidt  og  døjet,  Arvid  Røse?  Da  Hollænderne 
kom  i  November,  blev  det  jo  lidt  bedre,  for  saa 
hjalp  de  Garnisonen  med  Vagttjenesten.  Men  en  saa- 
dan    Jul,    vi    har    havt!     Svenskerne   gjorde   Allarm 

den  hellige  Juleaften,  saa  alle  vore  Mænd  maatte 
gaa  tilvolds,  og  der  aad  de  deres  drøvelige  Jule- 
nadver, medens  Stormklokkerne  klemtede  ligesom  nu 
i  alle  de  Kirketaarne.» 

Han  stamper  i  Gulvet. 

«Hvad  er  det  for  Snak  og  Galenskab?  I  kan 
saa  alligevel  ikke  staa  jer.    Han  er  jer  for  stærk. » 

«Hvem?» 

«Karl  Gustav. » 

Gundels  Øjne  lyner. 

«Det  vil  vise  sig,  Arvid   Røse. 

Da  har  vi  dog  jaget  Svensken  væk  ovre  paa 
Bornholm  den  8de  December.  Jog  vi  dem  ikke  fra 
Amager  den  10de  Oktober?  Hvem  var  det,  som  drev 
dem  langt  bort  fra  Vesterport?  Det  var  Ulrik  Kri- 
stian Gyldenløve! 

Og  hvem  var  med  der?     Det  var  Knud  Broe! 

Hvem  gik  ombord  hos  Hollænderne  og  fik  600 
Matroser  til  at  ise  en  Rende  tvers  over  Havnen, 
for  at  Svenskerne  ikke  skulde  falde  an  fra  Havnen, 
og  som  selv  var  med  og  selv  betalte  alle  Hollæn- 
derne, saa  Kongen  maatte  takke  ham? 

Det  var  Jens  Lassen. 

Og  hvem  var  med  der? 

Det  var  Knud   Broe!» 

«Jeg  troede,  Knud  Broe  sad  vel  forvaret  derovre 
paa  Stenholt  i  Skaane,»   siger  Arvid  Røse. 

«Ikke  ligner  det  Knud  at  sidde  lunt  inden  luk- 
kede Døre  og  hytte  sit  eget  Skind,  medens  Landet 
er  i  Vaade,»   svarer  Gundel. 

Da  knytter  han   Hænderne. 

«Der  raader  vel  nu  Rotter  og  Mus  paa  Sten- 
holt,5>  siger  han  mellem  de  sammenbidte  Tænder, 
«siden  dets  gamle  Herre  er  jaget  ud  paa  Lande- 
vejen, og  dets  ny  Herre  staar  paa  Vestervold.> 

Hun  ser  et  Øjeblik  paa  ham,  saa  svarer  hun: 


39 

« Skulde  det  være  saa,  at  det  er  for  det  Stenholts 
Skyld,  du  saa  længe  har  pint  mig  og  været  som  en 
død  og  hedenfaren  ?» 

«Det  faar  du  spørge  dig  selv  om,  Gundel  Broe. 
Hvem    holdt   med  Knud    og  ikke  med  Arvid  Røse?> 

«Fordi  det  ikke  var  det  Stenholdt  Gods,  jeg 
vilde  gifte  mig  med,  men  det  var  netop  med  Arvid 
Røse.» 

«Hvad    kan    det    nytte,    naar   Arvid   Røse   er   en 

Stodder?^' 

i  Du  har  Ryholm,  det  kan  du  vel  nøjes  med? 
Du  er  alligevel  rigere  end  Knud.» 

«Det  er  en  lille  Gaard,»  siger  han  og  skærer 
Tænder. 

«Naar  blev  du  saa  kær  i  jordisk  Gods,  at  du 
ogsaa  vil  beholde  det,  som  ikke  med  Rette  tilkommer 
dig?  Det  havde  din  Fa'r  ikke  gjort  i  dit  Sted.  Og 
du  skal  aldrig  glemme,  Arvid  Røse,  at  det  ikke  var 
Knud  men  Kongen,  som  trak  det  Testament  frem, 
og  at  Stenholt  altid  før  fra  umindelige  Tider  af  har 
været  i  de  Broe'rs  Eje.  Om  du  saa  var  fattig  som 
en  Stodder,  hvad  kerer  jeg  mig  derom?  Jeg  har 
dig  saa  kanhænde  endnu  mere  kær,  men  jeg  vil 
ikke  sammen  med  dig  dele  uretfærdigt  Gods.  — 
Stille!*   bryder  hun  ud.     »Hvad  er  det?^ 

Det  er  Brandmændene!     De  raabe: 

« Svensken  er  slaaet  tilbage  fra  Kristianshavn  og 
fra  Højenhald!  De  vilde  entre  Skibet!  Nu  stormer 
de  Slotsholmen!* 

Pigerne  ude  i  Stegerset  skrige  op: 

«Nu  stormer  de  Slotsholmen !» 

Trommerne  røres.  Stormklokkerne  blive  ved  at 
ringe,  og  Musketilden  knitrer;  nærmere  og  nærmere 
kommer  det. 

Han  river  hende  igen  til  sig  og  vil  bære  hende 
bort  med  Magt. 

Hun  slider  sig  løs    og  støder  ham  langt  fra  sig. 

«Jeg  er  en  skrøbelig  Kvinde  mod  dig,  og  du  er 
stor  og  stærk,  men  hvis  du  øver  Vold  mod  mig  og 
slæber  mig  bort,  saa  raaber  jeg  straks,  saa  alle  mine 
Terner  hører  det,  at  du  er  en  svensk  Spion  fra 
Karlstad  ovre  paa  Brønshøj!  Jeg  raaber,  at  Bonde- 
koften er  Skalkeskjul  for  en  ussel  Forræder!  Slip 
mig!» 

Han  slipper  hende  for  tredje  Gang,  og  han  blegner, 
saa  han  bliver  ganske  hvid  i  Ansigtet  lig  en  kalket 
Væg. 

Han  synes,  at  Skyggen  har  listet  sig  ind  efter 
ham  og  trækker  sig  hen  langs  Væggen. 

Men  Gundel  Broe  styrter  ud  i  Stegerset,  kalder 
paa  sine  Piger: 

«Nu  er  det  Tid!  Nu  er  det  Tid!  Nu  har  vi 
dem  straks  ved  Vestervold!> 

Og  de  tage  Løftestængerne,  stikke  dem  ind  gen- 
nem Kedlernes  og  Grydernes  Øren  og  ile  ud  med 
dem  op  til  Volden.     De  have  alle  stor  Hast. 

Den  liden  Gundel  slæber  andre  Kedler  og  Gryder 
frem,  fylder  dem  med  Beg,  sætter  dem  over  og 
kaster  mere  Brænde  paa  Ilden. 

«Hold  Ilden  vedlige,  Arvid  Røse,  indtil  vi  kom- 
mer tilbage !»  raaber  hun.  «Lad  den  for  Guds  Skyld 
ikke  gaa  ud!» 

Og  hun  skynder  sig  bort  efter  sine  Piger. 


Der  staar  han!  Bunden  ikke  mere  af  sit  onde 
Had,  men  af  en  Magt,  der  er  stærkere  endnu: 
af  Kærlighed  til  liden  Gundel! 

Han  hæver  Hovedet  og  lytter  efter  den  Helvedes 
Larm. 

«Hvis  nu  Svenskerne  sejrer,  og  det  gør  de,  hvad 
er  saa  min   Skæbne?»   tænker  han. 

Der  var  ingen  Raad.    Han  maa  vente  paa  Gundel. 

Kærligheden  binder  ham  til  Stedet,  hvor  han 
staar,  stærkere  end  med  de  stærkeste  Jernlænker. 

Uden  hende  kan  han  ikke  gaa. 

Men  Gundel  kommer  ikke  tilbage.  — 

Nu  spørger  Kong  Karl  derude: 

«Hvor  er  den  Mand,  som  skulde  vise  mig  den 
Snigvej?    Det  lider  paa  Tiden.    Hvor  bliver  han  af?» 

«Den  Snigvej  var  ingen  Adelsvej,»  sagde  Gundel 
Broe. 

Adelsvejen!  Adelsvejen !  Hvor  er  den?  Hvor 
kommer  den  fra?     Og  hvor  fører  den  hen? 

Men  han  skal  holde  Ilden,  saa  den  ikke  gaar 
ud!  Gundel  har  den  Forventning  til  ham,  han  kan 
ikke  gøre  den  tilskamme.     Han   maa  passe  den   Ild. 

Han  gaar  ud  i  Stegerset.  Han  rager  op  i  Ilden 
og  kaster  et  nyt  Brændestykke  paa  Baalet,  saa  det 
blusser  højt. 

*For  hun  kommer  jo  nokl^' 

Men  Gundel  kommer  ikke.  — 

Hvad  kan  det  nytte,  at  Karl  Gustav  venter  paa 
ham  derude  med  Stenholt  Gods  i  Hænderne,  naar 
Gundel  ikke  kommer? 

'^Naar  hun  vender  tilbage,  vil  jeg  ret  bruge  min 
Magt,>  siger  han.  ^Endnu  er  det  Tid.  De  er  endnu 
ikke  kommen  til  Vestervold.» 

Han  lytter.  Han  hører  Kommandoraab,  saaredes 
Skrig  og  Stønnen,   men  Gundel  kommer  stadig  ikke. 

Saa  tvinges  han  til  at  ofre  det  Stenholt  Gods  for 
den  liden  Gundel,  der  har  ham  saa  kær,  at  hun 
hellere  vilde  dele  Fattigdom  med  ham  end  uret- 
digt  Gods. 

Til  Gengæld  vil  han  forsvare  hende  med  sit  Liv! 

I  samme  Nu  gaar  det  op  for  ham,  at  han  staar 
her  en  vaabenløs   Mand. 

Det  Sværd,  han  havde  stukket  til  sig  ind  under 
Bondekoften,  det  tabte  han  i  Sneen,  da  Hesten  sank 
i  Knæ,  og  han  kunde  ikke  finde  det  igen  i  det 
tætte  Mørke. 

Saa  har  han  jo  intet  at  forsvare  Gundel  med 
der  udenfor  Voldene,  intet  uden  de  bare  Næver. 

Rædslen  risler  ham  gennem  Marv  og  Ben. 

«Intet  Vaaben  for  mig  i  den  hele  Stad!  De  har 
Brug  for  dem  alle.  Saa  give  Gud,  de  Volde  maa 
holde  Stormen  ud,  for  de  er  liden  Gundels  eneste 
Værn!» 

Men  den  sørgelige  Bro  rinder  ham  i  Hu.  Han 
dukker  sig,  for  nu  skyde  danske  Mænd  paa  danske 
Mænd! 

Hjælpe  Gud  de  sjællandske  Bønder! 


Arvid  Røse,  Arvid  Røse!»   raaber  Gundel,   ^kom 
dog  og  hjælp  raig!» 
Han    farer    op    og    aabner  Døren,    og  ind  vakler 
Knud    Broe    med    Felttegnet,    det    hvide    Bind,    om 
Armen,   støttet  af  Gundel  og  én  af  hendes  Piger. 

«Læg  mig  ned,»  siger  han,  «der  paa  Løjbænken. 
Tag  saa  mit  Skærf  af  og  bind  det  stramt  om,  saa 
standser  Blodet.  Tak,  det  er  godt.  Bryd  dig  saa 
ikke  mere  om  mig,  Søsterlil.  End  én  Gang:  op  paa 
Vestervold!  Det  kan  nok  gøres  behov,  for  nu  er 
de  der  alle  tilhobe !» 

Han  synker  tilbage,  og  Gundel  og  hendes  Pige 
tage  igen  Løftestængerne  og  bære  de  Gryder  og  de 
Kedler  ud. 

Kun  Arvid  Røse  bliver  tilbage. 

Under  Tag  sammen  med  Knud  Broe!   — 

Han  vil  gaa  ud  i  Stegerset,  men  formaar  det 
ikke.  Han  er  fastnaglet  til  Stedet  og  kan  ikke  flytte 
en  Fod.     Han  kan  ikke  faa  Øjnene  fra  Knud  Broe. 

«Hvem  er  den  Bonde,  som  staar  der?  Er  det 
den  Solbjergbonde?^'   spørger  Knud  Broe. 

Saa  tilføjer  han:   «Er  det  Ven  eller  Fjende?' 

«Det  er  Arvid  Røse.» 

Knud  Broe  ser  paa  ham. 

«Vel  mødt,  Arvid  Røse.  Det  er  saaamæn  længe 
siden,  vi  taltes  ved.^ 

«Det  er  længe  siden, »   svarer  den  anden. 

«Er  det  Stenholt  Gods,  som  spøger  i  din  Hjerne,* 
spørger  Knud  Broe,  «saa  er  det  tilfals.  Du  kan  faa 
det  igen,  hvis  du  vil  være  Forræder. » 

Arvid  Røse  bøjer  pludselig  Nakken,  der  han  staar, 
og  synker  sammen  i  Knæerne. 

Ser  Knud  Broe  tvers  igennem  ham  og  læser  i 
hans  syndige   Sjæl? 

«Det  er  nu  jo  dit,  hvis  du  har  Slavesind  nok 
til  at  sælge  din  Frihed, »  siger  Knud  Broe. 

«Svenskerkongen  er  for  Tiden  Herre  i  Skaane. 
Saa  drog  jeg  mit  Sværd  for  at  værge  for  Land  og 
Rige  her  i  København.  For  nu  er  Danmarks  Rige 
forskanset  i  København.  Saa  forlod  jeg  Stenholt  af 
egen  fri  Vilje. » 

«Det  kunde  du  gøre,  Knud  Broe?»  raabte  Arvid 
Røse,  og  hans  Mæle  var  tykt. 

«Hvad  Glæde  vilde  jeg  have  af  Stenholt,  hvis 
Fjenden  bliver  i  Skaane?^  spørger  Knud.  «Alle  de 
Broers  Forfædre  vilde  hjemsøge  mig  ved  Dag  og 
ved  Nat,  hvor  jeg  gik  og  stod.  Stenholt  Gods  vilde 
for  mig  blive  den  argeste  Pestilens.  Alle  Brønde  med 
Livsensvand  vilde  være  forgiftede.  Hvad  bryder  jeg 
mig  om  Stenholt  Gods,  naar  jeg  ikke  kan  besidde 
det  med  en  fribaaren   Mands  Ret?» 

<Saa  ringe  agtede  du  det?»    spørger  Arvid  Røse. 

«Saa  dyrebart  agtede  jeg  det,»  svarer  Knud  Broe. 
«At  blive  til  Spot  og  Spe  i  Svenskekongens  Sold,  det 
skal  man  aldrig  sige  om  Knud  Broe,  jeg  ved  ikke, 
om   man  vil  komme  til  at  sige  det  om  Arvid  Røse?» 

Han  ser  igen  paa  ham  i  Tavshed. 

Arvid  Røse  drager  Vejret  tungt,  han  rører  sig 
ikke,  men  knytter  Hænderne,  for  det  river  og  slider 
i  hans  Sjæl. 

«Det  kan  jo  ikke  nytte  at  sætte  sig  op  mod  den 
stærkere,*  fremstøder  han  endelig.  «Han  har  Retten, 
fordi  han  har  Magten. » 

«Saa  taler  kun  Kujoner  og  Uslinge,»  svarer  Knud 
Broe.  «Magt  har  ikke  Ret,  men  Ret  har  Magt.  Hvis 
Skaaningerne  nogensinde  bøjer  sig  for  Svensken,  da 
fortjener  de  ingen  bedre  Skæbne.  Saa  er  de  ikke 
den  kraftigste  Del  af  det  danske  Folk.» 

Der  staar  han! 

Kalken,  som  binder  Stenene  i  Stenholts  Mure 
sammen,  smuldres  hen  lidt  efter  lidt  af  Frostens 
Kulde. 

Og  Stenholt  med  de  iskolde  Mure  og  dets  Vin- 
duers døde  Øjne  styrter  pludsehg  sammen  om  ham 
i  Grus. 

Han  staar  der  afklædt  i  al  sin  Nøgenhed,  og  han 
blues  for  sig  selv.   Han  kunde  synke  i  Jorden  af  Skam. 

Da  ser  han  noget  foran  sig,  som  Gundels  og 
Knud  Broes  og  hver  dansk  Mands  og  Kvindes  store 
Kærlighed  og  Trofasthed  har  bygget  op. 

Det  er  en  Arne,  og  de  værne  Arneluen  med 
stærke,  faste  Hænder,  forat  den  ikke  skal  slukkes  ud. 

Og  han  forsøger  nu  at  gøre  det  samme  med 
sine  to  skælvende  Hænder. 

«Arvid  Røse,»  siger  Knud  Broe.  «Jeg  ligger  her 
en  forsvarsløs  Mand.  Jeg  kan  ikke  røre  mig.  Tag 
kun  mit  Sværd  og  stød  mig  ned  og  list  dig  saa 
ud  den  Snigvej,  jeg  kan  se,  du  maa  være  kommen 
ind  ad,  for  Herren  kender  dine  Veje,  og  gak  hen 
til  Karl  Gustav,  saa  faar  du  det  Stenholt  Gods  og 
vistnok  ogsaa  den  Jesu  Orden !» 

Arvid  Røse  rører  sig  ikke. 

Knud  rejser  sig  med  stor  Møje  op  paa  den  ene 
Albue  og  kaster  Sværdet  hen  for  hans  Fødder. 

«Der  ligger  det,^  siger  han.  'Tag  det  og  stød  til. 
Du  ser,  jeg  kan  ikke  forsvare  mig.    Hvi  tøver  du?» 

Pludseligt  lyder  Raabet  gennem  Kanoners  og 
Musketsalvers  Bulder: 

«Ravelinen  er  erobret!  De  stormer  over  Vold- 
graven op  mod  Brystværnet !» 

«Hjælpe  Gud  for  Kristi  Skyld, »  siger  Knud  Broe. 
«Nu  spiller  de  blodige  Terninger  om  Danmark!  Det 
er  det  sidste  Tærningkast!  Gud  hjælpe  Danmarks 
Rige  i  Nødens   Stund !» 

Da  bøjer  Arvid  Røse  sig  ned,  tager  Knud  Broes 
Sværd  op  fra  Gulvet  og  stj^rter  ud  af  Huset  i  sin 
Bondekofte  og  uden   Panser  og   Plade. 

Og  da,  fortæller  Sagnet,  blev  han  udløst  af 
Satans  Garn,  og  den  onde  Skygge  var  for  altid  vegen 
fra  ham. 

Han  styrter  op,  forbi  Studenterne,  der  kæmpe 
i  deres  sorte  Kofter. 

Forbi  Fakler  og  Kaarder,  Spyd  og  Hellebarder, 
der  glimte  rundtom  ham!  Forbi  kæmpende  Kvinder, 
forbi  kæmpende  Mænd!  Hen  mod  Brystværnet,  hvor 
Svenskerne  storme  frem: 

«F6r  Konungen!  For  Konungen!  Fall  an!  Hjalp 
Gud!» 

Han  styrter  hen  til  Klavs  Ahlefeldt,  hvor  han 
strider  med  sine  Fodknægte. 

Arvid  Røse  hugger  vildt  med  det  løftede  Sværd 
mellem  begge  sine   Hænder. 

Forræderens  blege  Dødningeansigt,  det  sorte  Spø- 
gelse, det  forfølger  han!  Han  hader  det  som  den 
Lede  selv. 

Han  vil  kløve  dets  Pandeskal  overalt,  hvor  han 
møder  det.  Slaa  det  ihjel,  saa  det  aldrig  mere  kan 
rejse  sig  op. 

Værge  for  liden  Gundels  Liv,  Hug  for  Hug,  — 
<jeg  slaar  for  liden  Gundel,  jeg  slaar  for  Knud  Broe, 
jeg  slaar  for  hver  dansk  Mand  og  Kvinde! »  —  indtil 
de  alle  ligge  paa  Valen,   som  ville  dem  ondt. 

Der  er  en  Vold  af  slagne  Fjender  foran  ham; 
han  kæmper  Side  om  Side  med  Gundel,  der  fører 
sine  Piger  an  og  kaster  de  tunge  Stene. 

<iArvid  Røse,  Arvid  Røse!»  raaber  den  liden  Gundel 
glad.  < Hjælpe  dig  Gud!  Han  styre  din  Haand  til 
Sejr!> 

Forgæves  angriber  Erik  Stenbock  med  sine  Smaa- 
lændinge,  forgæves  angriber  Erik  og  Per  Sparre  med 
2det  Smaalandske  og  Sodermanske  Regiment. 

Da  Gustav  Baners  Forsøg  paa  at  tage  Østervold 
Klokken  4  Morgen  den  Ilte  Februari  sejrrigt  bliver 
slaaet  tilbage,  blæse  Svenskerne  Retræte  over  hele 
Linjen,   «thi,»   fortæller  Sagnet: 

« Hertil  og  ikke  videre !»  siger  Herren.  Gud  hjælper 
ikke  den  troløse,  som  uretteligen  overfalder  efter 
svoren  Fred,  men  han  hjælper  den,  som  retteligen 
forsvarer  sig. 

København  har  reddet  Danmarks  Folk  fra  Under- 
gang! 

Da  skyder  en  Generalsalve  Sejren  ind.  Men  den 
kan  ikke  overdøve  den  Folkejubel,  som  fra  Stadens 
Volde  og  Bastioner  stige  mod  Skyerne. 

Solen  staar  op  i  Østerlide  over  det  frelste  Folk, 
alle  Mænd  rive  deres  Hatte  af  og  knæle  ned  i  Vol- 
dens Sne  med  blottede  Hoveder  og  Musket  i  Arm, 
og  Kvinderne  kaste  sig  ogsaa  paa  Knæ  og  løfte  de 
foldede  Hænder  i  Vejret. 

Liden  Gundel  og  Arvid  Røse  knæle  Haand  i 
Haand  ved  hinandens  Side. 

Og  alle  Kirkeklokker  de  kime  samdrægteligen  til 
Guds  Ære. 

In  gloriam ! 

